

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 021-01/21-01/1

URBROJ: 238/10-02-01/1-21-22

Ivanić-Grad, 22. rujna 2021.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o davanju suglasnosti na Odluku o prodaji plinovoda u vlasništvu trgovačkog društva Komunalni centar Ivanić-Grad d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti na Odluku o prodaji plinovoda u vlasništvu**

**trgovačkog društva Komunalni centar Ivanić-Grad d.o.o.**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2021. godine donijelo je sljedeću

**O D L U K U**

**o davanju suglasnosti na Odluku o prodaji plinovoda u vlasništvu**

**trgovačkog društva Komunalni centar Ivanić-Grad d.o.o.**

Članak 1.

Trgovačko društvo Komunalni centar Ivanić-Grad d.o.o. u svojim poslovnim knjigama ima evidentirane sljedeće plinovode:

* plinovod uz obilaznicu Ivanić-Grad pod inventarnim brojem 10143 knjigovodstvene vrijednosti 448.883,73 kuna,
* plinovod uz Etansku cestu pod inventarnim brojem 10262 knjigovodstvene vrijednosti 103.237,01 kuna.

Članak 2.

Odlukom skupštine Komunalnog centra Ivanić-Grad d.o.o. od 04.08.2021., broj: 64-6-21/2021, a temeljem odredbi Zakona o tržištu plina (Narodne novine, broj 18/18, 23/20), odlučeno je o prodaji imovine iz članka 1. ove Odluke.

Članak 3.

Gradsko vijeće Grada Ivanić-Grada suglasno je s prodajom imovine iz članka 1. ove Odluke te ovlašćuje direktora trgovačkog društva Komunalni centar Ivanić-Grad d.o.o. na poduzimanje svih potrebnih radnji u vezi s prodajom predmetne imovine.

Članak 4.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2021. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti na Odluku o prodaji plinovoda u vlasništvu trgovačkog društva Komunalni centar Ivanić-Grad d.o.o. |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21).

Trgovačko društvo Komunalni centar Ivanić-Grad d.o.o. osnovano je radi obavljanja komunalnih djelatnosti kako su definirane odredbom članka 22. do 25. Zakona o komunalnom gospodarstvu (Narodne novine, broj 68/18, 110/18, 32/20).

Odredbom članka 4. Zakona o tržištu plina (Narodne novine, broj 18/18, 23/20) definirane su energetske djelatnosti u sektoru plina, a koje obavljaju energetski subjekti. S tim u vezi je odlukom skupštine trgovačkog društva Komunalni centar Ivanić-Grad d.o.o. BROJ: 64-6-21/2021 od 4. kolovoza 2021. godine odlučeno o prodaji plinovoda u vlasništvu trgovačkog društva Komunalni centar Ivanić-Grad d.o.o., a koji su evidentirani u poslovnim knjigama Komunalnog centra Ivanić-Grad d.o.o. kako slijedi:

* plinovod uz obilaznicu Ivanić-Grad pod inventarnim brojem 10143 knjigovodstvene vrijednosti 448.883,73 kuna te
* plinovod uz Etansku cestu pod inventarnim brojem 10262 knjigovodstvene vrijednosti 103.237,01 kuna.

Slijedom navedenog, predlaže se Gradskom vijeću Grada Ivanić-Grada da usvoji predmetnu Odluku.