

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/21-01/3

URBROJ: 238/10-02-01/1-21-26

Ivanić-Grad, 22. rujna 2021.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o imenovanju vršiteljice dužnosti ravnatelja javne**

**ustanove Muzeja Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o imenovanju vršiteljice dužnosti ravnatelja javne ustanove**

**Muzeja Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 26. stavak 13. Zakona o muzejima (Narodne novine, broj 61/18 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_\_\_\_ 2021. godine donijelo je sljedeću

**O D L U K U**

**o imenovanju vršiteljice dužnosti ravnatelja javne ustanove**

**Muzeja Ivanić-Grada**

I.

Petra Korbus, mag. povijesti umjetnosti i mag. muzeologije i upravljanja baštinom, imenuje se vršiteljicom dužnosti ravnatelja javne ustanove Muzeja Ivanić-Grada s danom 01. listopada 2021. godine.

II.

Imenovana će dužnost vršiteljice dužnosti ravnatelja obavljati do imenovanja ravnatelja Muzeja Ivanić-Grada na temelju javnog natječaja, a najduže godinu dana.

III.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2021. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o imenovanju vršiteljice dužnosti ravnatelja javne ustanove Muzeja Ivanić-Grada |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 26. stavak 13. Zakona o muzejima (Narodne novine, broj 61/18 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 26. stavak 13. Zakona o muzejima (Narodne novine, broj 61/18 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21)

Odredbom članka 26. stavka 5. i 6. Zakona o muzejima (Narodne novine, broj 61/18 i 98/19), dalje u tekstu: Zakon o muzejima, propisano je kako ravnatelja javnoga muzeja u kojemu je zaposleno do pet zaposlenika, kojemu je osnivač jedinica lokalne i područne (regionalne) samouprave, imenuje osnivač na temelju javnog natječaja za imenovanje ravnatelja kojeg, također, raspisuje i provodi osnivač.

Odredbom članka 26. stavka 11. Zakona o muzejima propisano je kako se ravnateljem javnoga muzeja može, na temelju predloženog četverogodišnjeg programa rada, imenovati osoba koja ima:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
* najmanje pet godina rada u muzeju ili najmanje deset godina rada u kulturi, znanosti ili obrazovanju,
* odlikuje se stručnim, radnim i organizacijskim sposobnostima
* te ispunjava druge uvjete propisane statutom javnoga muzeja.

Nadalje, odredbom članka 26. stavka 13. Zakona o muzejima propisano je kako se vršiteljem dužnosti ravnatelja javnoga muzeja može, bez provođenja javnog natječaja, imenovati osoba koja ima odredbom članka 26. stavka 11. Zakona o muzejima propisano obrazovanje, a na ovu dužnost može se imenovati i osoba koja nije djelatnik javnoga muzeja.

Slijedom navedenih zakonskih odredbi, a s obzirom kako Petra Korbus, mag. povijesti umjetnosti i mag. muzeologije i upravljanja baštinom, zaposlena u Muzeju Ivanić-Grada na radnom mjestu kustosice, ispunjava uvjet obrazovanja propisanog odredbom članka 26. stavka 11. Zakona o muzejima, ovom Odlukom predlaže se imenovanje Petre Korbus vršiteljicom dužnosti ravnatelja Muzeja Ivanić-Grada s danom 01. listopada 2021. godine pa do imenovanja ravnatelja Muzeja Ivanić-Grada na temelju javnog natječaja, a najduže godinu dana.

Sredstva potrebna za provedbu ove Odluke osigurana su u proračunu Grada Ivanić-Grada za 2021. godinu.

Slijedom navedenog, predlaže se Gradskom vijeću Grada Ivanić-Grada da usvoji predmetnu Odluku.