**Prilog 10**

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: \_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_ )**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta uključujući i opremanje ako je primjenjivo)*

OTVORENA TRŽNICA U POSAVSKIM BREGIMA

**2. KORISNIK**

2.1. NAZIV KORISNIKA

Grad Ivanić - Grad

2.2. PRAVNI STATUS KORISNIKA

Jedinica lokalne samouprave, Grad

2.3. ADRESA KORISNIKA

Park hrvatskih branitelja 1, 10310 Ivanić - Grad

2.4. OSOBA OVLAŠTENA ZA ZASTUPANJE

Javor Bojan Leš, dr. vet. med. , gradonačelnik

2.5. KONTAKT

Martin Madaras (01)2831373 ; 098/ 261711 ; martin.madaras@ivanic-grad.hr

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

7.4.“Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.1.2. TIP OPERACIJE

7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.2. MJESTO PROVEDBE

3.2.1. ŽUPANIJA ULAGANJA

Zagrebačka županija

3.2.2. GRAD/OPĆINA ULAGANJA

Grad Ivanić - Grad

3.2.3. NASELJE ULAGANJA

Posavski Bregi

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Naselje ima 816[[1]](#footnote-1) stanovnika, a nalazi se u sastavu grada [Ivanić-Grada](https://bs.wikipedia.org/wiki/Ivani%C4%87-Grad), u [Zagrebačkoj županij](https://bs.wikipedia.org/wiki/Zagreba%C4%8Dka_%C5%BEupanija). predmet ovog projekta je izgradnja otvorene tržnice u naselju Posavski Bregi u Ivanić – Gradu koja obuhvaća uređenje parterne plohe, kolnog i pješačkog pristupa tržnici, parkinga za posjetitelje, korisnike i zaposlenike tržnice, zelene površine te montažu modularnih objekata za potrebe sanitarija za posjetitelje, korisnike i zaposlenike tržnice zatim uređenje spremišta kvarljivih namirnica, spremišta mobilne opreme te prateću urbanu opremu kao što su klupe, rasvjeta, koševi za smeće, kontejneri.

Svrha provedbe projekta je poboljšati uvjete za prodaju poljoprivrednih proizvoda lokalnim poljoprivrednim proizvođačima te na taj način potaknuti razvoj i povećanje proizvodnje poljoprivrednih proizvoda, prvenstveno u sektoru voćarstva i povrtlarstva te povećati kvalitetu života i doprinijeti ravnomjernijem regionalnom razvoju i ostanku stanovništva u ruralnim sredinama.

Ciljevi projekta:

- izgrađena i uređena infrastruktura tržnice

- opremljena tržnica potrebnom infrastrukturom

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Očekivani rezultat projekta je izgrađena i uređena tržnica u Posavskim Bregima, uređena zelena površina, instalirana oprema tržnice a mjerljivi indikatori rezultata unutar ciljeva su slijedeći:

* Izgrađena i uređena infrastruktura tržnice (opločenja, betonske površine, opločenja kolno pješačkog pristupa) početna vrijednost 0 m2, ciljana vrijednost 2.853,6 m2
* Uređena zelena površina (ozelenjene površine) početna vrijednost 0m2 ciljana vrijednost 1.358,4 m2
* Opremljena tržnica potrebnom infrastrukturom (sanitarije, hladnjače, štandovi, spremišta, montažni objekti kiosk i pekarnica)

Sanitarije (WC): početna vrijednost 0 komada ciljana vrijednost 2 komada

Hladnjače: početna vrijednost 0 komada ciljana vrijednost 2 komada

Štandovi: početna vrijednost 0 komada ciljana vrijednost 21 komada

Spremišta: početna vrijednost 0 komada ciljana vrijednost 2 komada

Montažni objekti (kiosk i pekarnica): početna vrijednost 0 komada ciljana vrijednost 2 kom

3.4.2. Stvaranje novih radnih mjesta

*Pojašnjenje:*

*Broj novozaposlenih osoba je pokazatelj provedbe projekta te u slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju nove osobe u građevinama koje su predmet zahtjeva za potporu te stvaraju dodatna nova radna mjesta u odnosu na stanje prije provedbe projekta. U sektoru tržnica, sektoru društvenih domova/kulturnih centara* *i sportskih građevina te sektoru vatrogasnih domova navedeno uključuje isključivo osobe koje su zaposlene na poslovima održavanja, zaštite i upravljanja građevinama koja su predmet zahtjeva za potporu.*

*Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).*

*Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.*

|  |  |  |
| --- | --- | --- |
| **Pridonosi li projekt stvaranju novih radnih mjesta?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji način projekt doprinosi stvaranju novih radnih mjesta *(400 - 800 znakova)*

Realizacijom projekta izgradit će se potrebna infrastruktura otvorene tržnice koja će kao objekt sama po sebi, a i zbog gospodarske aktivnosti prodaje poljoprivrednih proizvoda lokalnih OPG-a zahtijevati svakodnevno održavanje i upravljanje izgrađenom infrastrukturom i instaliranom opremom. Temeljem toga realizacijom projekta stvoriti će se 2 novonastala radna mjesta u trgovačkom društvu Komunalni centar Ivanić – Grad d.o.o. kojem će se projektom nastala infrastruktura i oprema povjeriti na održavanje i upravljanje. Komunalni centar Ivanić d.o.o. je poduzeće kojem je osnivač Grad Ivanić – Grad. Poduzeće već dugi niz godina vrši za Grad Ivanić - Gradi poslove održavanja gradskih objekata i zelenih površina te koje posjeduje adekvatna znanja, iskustvo i opremu potrebnu za navedenu djelatnost.

* Opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1. | Tržni redar,  -obavlja poslove na tržnici u skladu sa općim uvjetima poslovanja tržnice (Tržni red)  -vrši naplatu naknade za korištenje prodajnih mjesta, štandova kućica te vrši i kontrolira rezervaciju prodajnih mjesta  -odgovara za pravovremeno izvršenje uplate prikupljenih novčanih sredstava te vođenje evidencije  -vodi brigu o održavanju reda i čistoće na tržnici , odvozu otpada, razvrstavanju otpada nastalog na tržnici  -čišćenju snijega i leda te omogućavanja nesmetanog korištenja prodajnih mjesta kako prodavača tako i kupaca  -odgovara za pravovremeni početak i završetak rada tržnice sukladno radnom vremenu  -održava i čisti okoliš tržnice  -obavlja i druge poslove vezane za tržnicu po nalogu neposrednog rukovoditelja  (minimalno NSS – niža stručna sprema, završena osnovna škola, poželjno posjedovanje vozačke dozvole i vještine vožnje vozila B kategorije) | 1 | 2022.g. |
| 2. | Čistač / čistačica  -obavlja poslove čišćenja prostorija tržnice sukladno planovima i utvrđenim normama u skladu sa općim uvjetima poslovanja tržnice (Tržni red)  -obavlja čišćenje okoliša tržnice  -sadnja cvijeća i sl., zalijevanje i održavanje istog  -postavljanje klupa, štandova suncobrana te njihovo pospremanje  -vođenje potrebnih evidencija  -obavlja i druge poslove vezane za tržnicu po nalogu neposrednog rukovoditelja, tržnog redara  (minimalno NSS – niža stručna sprema, završena osnovna škola) | 1 | 2022.g |

*Napomena:*

*Podaci iz ove tablice uzet će se u obzir prilikom provjere ostvarenja kriterija odabira iz Priloga 2. Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe projekta.*

*U slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*U slučaju da korisnik nakon provedbe projekta ne ostvari planiranu razinu pokazatelja navedenih u zahtjevu za potporu, Agencija za plaćanja ima pravo korisniku odrediti financijsku korekciju ili od korisnika zatražiti izvršenje povrata dijela isplaćene potpore razmjerno neostvarenom udjelu pokazatelja, u skladu s Prilogom III. Pravilnika i točkom 7. Natječaja* - *Pokazatelji provedbe projekta.*

3.4.3. Korištenje obnovljivih izvora energije u sustavu grijanja građevina (prostorija) koji su predmet ulaganja

|  |  |  |
| --- | --- | --- |
| **Je li projektom planirano korištenje obnovljivih izvora energije u sustavu grijanja građevine?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji je način planirano korištenje obnovljivih izvora energije u sustavu grijanja te navesti poveznice na dijelove Glavnog projekta u kojem je to predviđeno/projektirano ako je glavnim projektom i odgovarajućim dijelovima istog - na primjer strojarskim projektom, projektom grijanja i hlađenja, projektom elektroinstalacija, projektom fizike zgrade, arhitektonskim projektom itd. - predviđeno korištenje obnovljivih izvora energije **u sustavu grijanja građevina (prostorija)** na drvnu biomasu, na solarni sustav i/ili na dizalice topline.

Nije primjenjivo.

* Procijenjeni iznos radova/instalacija/opreme koji se odnosi na Korištenje obnovljivih izvora energije u sustavu grijanja građevina (prostorija) koji su predmet ulaganja

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

Nije primjenjivo

*Napomena:*

*Podaci iz ove točke i iz Glavnog projekta uzet će se u obzir prilikom provjere ostvarenja kriterija odabira iz Priloga 2. Natječaja.*

3.4.4. Kapacitet dječjeg vrtića

*(odnosi se samo na projekte dječjih vrtića)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja:

*(Upisati maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji.)*

Nije primjenjivo

Ukupan broj skupina (grupa) djece vrtićke dobi nakon realizacije projekta (ako je primjenjivo):

Nije primjenjivo.

Ukupan broj skupina (grupa) djece jasličke dobi nakon realizacije projekta (ako je primjenjivo):

Nije primjenjivo.

Početni kapacitet dječjeg vrtića prije realizacije projekta u skladu s Državnim pedagoškim standardom predškolskog odgoja i obrazovanja:

*(U slučaju rekonstrukcije postojećeg dječjeg vrtića, upisati maksimalni mogući broj djece u redovnom cjelodnevnom programu prije provedbe projekta sukladno projektno-tehničkoj dokumentaciji. U slučaju izgradnje novog dječjeg vrtića ili prenamjene postojeće građevine u dječji vrtić upisati 0.)*

Nije primjenjivo.

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

Planirano trajanje projekta iznosi 18 mjeseci.

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

* JAVNA NABAVA (prikupljanje ponuda za radove, obrada ponuda, rok mirovanja, potpis ugovora), sukladno Zakonu o javnoj nabavi
* NABAVA NADZORA I UGOVARANJE
* VIDLJIVOST PROJEKTA
* GRAĐEVINSKI RADOVI
  + PRIPREMNI I ZAVRŠNI RADOVI
  + RUŠENJA I DEMONTAŽE
  + ZEMLJANI RADOVI
  + BETONSKI I ARMIRANO-BETONSKI RADOVI
* OBRTNIČKI RADOVI
* URBANA OPREMA
* KRAJOBRAZNO UREĐENJE
* KOLNIČKA KONSTRUKCIJA
* INSTALACIJE VODOVODA I ODVODNJE
* ELEKTROINSTALACIJE
* PRIMOPREDAJA RADOVA, TEHNIČKI PREGLED, IZDAVANJE UPORABNE DOZVOLE
* VOĐENJE PROJEKTA

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađen je glavni projekt, ishođena je građevinska dozvola itd.).*

Izrađen je idejni projekt i glavni projekt. Ishođene su potvrde javno-pravnih tijela koje su sastavni dio glavnog projekta. Predan je zahtjev za izdavanje građevinske dozvole Ishođeno je mišljenje Ministarstva zaštite okoliša i prirode prema kojem nije potrebno provesti postupak procjene niti ocjene o utjecaju zahvata na okoliš i prirodu niti je potrebno provesti postupak ocjene prihvatljivosti projekta za ekološku mrežu.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji, procjeni troškova, troškovniku projektiranih radova/instalacija, troškovniku/specifikaciji opreme, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

Ukupna vrijednost projekta sukladno projektno-tehničkoj dokumentaciji uključujući prihvatljive i neprihvatljive troškove, opće troškove i PDV, u skladu s tablicom *u skladu s tablicom ''Plan nabave/Tablica troškova i izračuna potpore''*  iznosi **8.042.543,75 kn**

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj namjeni projekta te dostupnosti predmeta ulaganja pojedincima, lokalnom stanovništvu i interesnim skupinama iz točke 12. ovog Priloga)*

Ciljne skupine projekta su lokalno stanovništvo naselja Posavski Bregi i područja Grada Ivanić - Grada. Posebno se izdvajaju kao ciljana skupina lokalni proizvođači poljoprivrednih proizvoda, lokalni i regionalni OPG-ovi te kao korisnici posjetitelji / turisti, lokalno stanovništvo.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Prilikom određivanja društvenih koristi analizirale su se potencijalne mjerljive i nemjerljive koristi. Projekt generira koristi kao što su povećanje opće i proizvodne aktivnosti lokalnih OPG-a , opće kvalitete života u destinaciji stanovnika različite životne dobi, stvaranje pozitivnog imidža naselja i Grada.

Realizacijom projekta pridonosi se zadovoljenju potreba građana u području unapređenja kvalitete življenja, zadovoljenje potreba za korištenjem zdrave hrane te zadovoljenju potrebe ciljnih skupina poboljšavanjem uvjeta za razvoj društvenog i poslovnog života što direktno utječe na ostanak stanovništva na domicilnom području te na ravnomjerni razvoj ruralne sredine u odnosu na urbane sredine, razvoj društveno-gospodarskog segmenta naselja Posavski Bregi, okolnih naselja, te samog Grada.

**5. POVEZANOST DJELATNOSTI UDRUGE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE OD POSEBNOG INTERESA ZA LOKALNO STANOVNIŠTVO**

*(odnosi se samo na projekte vatrogasnih domova)*

5.1. POVEZANOST DJELATNOSTI UDRUGE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo.

5.2. DOKAZ DA SU HUMANITARNE I DRUŠTVENE DJELATNOSTI UDRUGE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge od posebnog interesa za lokalno stanovništvo; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo.

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Planirani izvor za provedbu projekta je iz proračuna Grada – Ivanić Grada uz sufinanciranje sredstvima EAFRD temeljem ovog natječaja..



**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Grad Ivanić-Grad ima provedbene kapacitete i relevantno iskustvo u izradi i provedbi projekata (kako iz EU, tako i iz drugih izvora) što osigurava pravovremenu i uspješnu provedbu projekta u skladu s planiranim aktivnostima i ugovornim obvezama. Tim za upravljanje projektom sastoji se od voditelja i koordinatora projekta, financijskog administratora i tehničkog administratora. Tim za provedbu projekta sastoji se od četvero djelatnika s višegodišnjim iskustvom na provedbi različitih projekata sufinanciranih iz raznih EU programa, EFRD, EAFRD, ESF, Interreg Europe kao i iz nacionalnih izvora.

* Slični provedeni projekti: Izgradnja modularnog drvno – tehnološkog poduzetničkog inkubatora u Ivanić – Gradu, Rekonstrukcije Dječjeg vrtića Ivanić-Grad- objekt Tratinčica, [Unaprjeđenje prometne infrastrukture Poduzetničke zone Ivanić-Grad Jug- zona 3](https://pzig.hr/), ENGAGE (IEE), ENCRO (IPA), RE-SEETIES (SEE). Upravljanje i koordinaciju projektom provoditi će djelatnici Upravnog odjela za financije, gospodarstvo, komunalne djelatnosti i prostorno planiranje uz stručnu podršku Razvojne agencije Ivanić – Grad. Tim za upravljanje projektom sastoji se od četiri člana od kojih su tri člana tima diplomirani ekonomisti, a jedan član je dipl. ing. šumarstva. Voditelj projekta je direktor Razvojne agencije Grada Ivanić – Grada, posjeduje više od 10 godina radnog iskustva, kao i relevantno iskustvo u pripremi i provedbi projekata iz različitih EU programa (IPA, IEE, SEE, CIP), a ostatak projektnog tima čine viša referentica za provedbu javne nabave s preko 20 g. radnog iskustva, voditeljica upravnog odjela za financije i računovodstvo s više od 20 godina radnog iskustva u financijskom sektoru koja će biti zadužena za financijsko administriranje projekta, voditelj odsjeka za komunalne djelatnosti, komunalnu infrastrukturu i prostorno planiranje s višegodišnjim iskustvom u projektiranju i urbanom planiranju bit će zadužena za provedbu pojedinih aktivnosti.). Grad posjeduje svu potrebnu opremu i ljudske kapacitete za upravljanje projektima ove vrste.

Za poslove provedbe i vođenja projekta po provedenoj javnoj nabavi, Grad će angažirati tvrtku koja se time profesionalno bavi.

**8. NAČIN ODRŽAVANJA I UPRAVLJANJA PROJEKTOM**

8.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda/sufinanciranja, prihode koje generira realizirani projekt te rashode nužne za upravljanje i održavanje realiziranim projektom u predviđenoj funkciji projekta)*

8.1. PRIHODI I RASHODI PROJEKTA/OPERACIJE

Otvorena tržnica kao javna infrastruktura bit će izgrađena i uređena aktivnom provedbom Projekta. Nakon završetka, obzirom da je to dio javne komunalne infrastrukture, o istoj će se brinuti Grad Ivanić-Grad što je i dužan sukladno Zakonu o komunalnom gospodarstvu (NN 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15) članak 6. Održavanje svih projektom nastalih rezultata ( Otvorena tržnica u Posavskim Bregima ) provoditi će se sukladno Programu održavanja komunalne infrastrukture Grada Ivanić – Grada koji se donosi za svaku godinu. Temeljem donesenog plana održavanja Grad je u proračunu osigurao financijska sredstva za održavanje projektom izgrađene infrastrukture i opreme. Održavanje infrastrukture i opreme koja će nastati ovim projektom vršiti će gradsko komunalno društvo Komunalni centar Ivanić-Grad d.o.o.

U garantnom roku od 2 godine popravke odnosno otklanjanje nedostataka vrši izvoditelj radova, a kasnije ovlašteni stručni djelatnici. Redovito održavanje odnosi se na održavanje u graditeljskom i funkcionalnom stanju i to:

- kontrola i popravak ili zamjena popločenja

- održavanje urbane opreme

- održavanje rasvjete i drugih električnih uređaja

- održavanje i njegovanje krajobraznog uređenja

- redoviti servisi

Grad Ivanić – Grad u svom proračunu za 2021. godinu predvidio je financijska sredstva za održavanje projektom nastale infrastrukture i svih projektnih rezultata kao i u projekcijama proračuna za 2022. i 2023. godinu. Osigurana sredstva za održavanje u 2021.g. iznose 5.886.200,00 kn u 2022.g.

|  |  |  |  |  |  |
| --- | --- | --- | --- | --- | --- |
| **Plan održavanja Otvorene tržnice u Posavskim Bregima** | | | | | |
|  | 2022. | 2023. | 2024. | 2025. | 2026. |
| Zimska služba | 5.500,00 | 5.500,00 | 5.500,00 | 5.500,00 | 5.500,00 |
| Održavanje rasvjete trga | 1.200,00 | 1.500,00 | 2.300,00 | 3.000,00 | 7.000,00 |
| Radovi čišćenja, pranja i bojanja | 1.200,00 | 1.200,00 | 3.900,00 | 6.700,00 | 8.000,00 |
| Radovi održavanja krajobraza  i travnjaka | 2.500,00 | 2.500,00 | 3.500,00 | 4.000,00 | 9.000,00 |
| Ostali radovi održavanja  infrastrukture i opreme | 1.000,00 | 1.000,00 | 1.500,00 | 3.000,00 | 5.000,00 |
| UKUPNO: | 11.400,00 | 11.700,00 | 16.700,00 | 22.200,00 | 34.500,00 |

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom ako će korisnik prenijeti upravljanje realiziranim projektom drugoj pravnoj osobi sukladno nadležnim propisima)*

Grad Ivanić Grad kao jedinica lokalne samouprave koja ima u svojem vlasništvu upisanu imovinu upravljati će projektom pet godina od završetka investicije što je i dužan temeljem Odluke Gradskog vijeća (Sl. glasnik 2-2014.) o načinu upravljanja i održavanju objekata u javnoj funkciji, a time je ujedno zadovoljen i uvjeti iz članka 20 stavak (9) Pravilnika o provedbi mjere 07 »temeljne usluge i obnova sela u ruralnim područjima« iz programa ruralnog razvoja republike hrvatske za razdoblje 2014. – 2020..

Odluka propisuje:

- Članak 1. uređuje način upravljanja i održavanja objekata u javnoj funkciji koji se nalaze na području Grada Ivanić-Grada, te se utvrđuju objekti u javnoj funkciji na području Grada Ivanić-Grada.

- Članak 2. Objektima u javnoj funkciji u smislu Odluke smatraju se:

- nekretnine u vlasništvu Grada Ivanić-Grada koje se koriste za obavljanje općih i javnih poslova Grada Ivanić-Grada, trgovačkih društava u kojima Grad Ivanić-Grad ima udjele, ustanova kojih je Grad Ivanić-Grad osnivač i po svojoj naravi su u službi građanima;

- društveni domovi koji su nekretnine u vlasništvu Grada Ivanić-Grada namijenjene prvenstveno za potrebe održavanja zborova građana mjesnih odbora, za provedbu izbora, referenduma, organiziranje izbornih mjesta, sastanaka i skupova političkih stranaka, udruga građana, probe i vježbe KUD-ova, za ostale potrebe mjesnih odbora na čijem području se nalaze te za ostale kulturne, društvene, rekreativne, sportske i ostale potrebe koje su od značaja za mjesni odbor i Grad Ivanić-Grad u cjelini te objekti koji se nalaze uz društvene domove i izjednačeni su s istima;

- sportski objekti koji su nekretnine (građevine) u vlasništvu Grada Ivanić-Grada te se trajno koriste u izvođenju programa javnih potreba u sportu, a sportskim građevinama smatraju se uređene i opremljene površine i građevine u kojima se provode sportske aktivnosti.

- Članak 3. Poslovi tekućeg održavanja objekata u javnoj funkciji obavljaju se kao komunalna djelatnost u skladu s posebnom Odlukom Gradskog vijeća Grada Ivanić-Grada. Poslove iz prethodnog stavka obavlja trgovačko društvo Komunalni centar Ivanić-Grad d.o.o, Ivanić-Grad, temeljem posebnog ugovora kojim će se regulirati obujam poslova broj 2/2014. Grad Ivanić-Grad (strana 49) održavanja objekata.

Komunalno održavanje i upravljanje projekta odnosno infrastrukture i opreme koja je predmet investicije ovog projekta obavljati će Gradsko poduzeće **KOMUNALNI CENTAR IVANIĆ – GRAD d.o.o.** Komunalni centar Ivanić-Grad d.o.o. registriran je za obavljanje komunalnih i drugih usluga, trgovinu, graditeljstvo i upravljanje nekretninama sa sjedištem u Ivanić-Gradu, Moslavačka 13, upisan u registru Trgovačkog suda u Zagrebu MBS 080719014, OIB 77038075724 (osnivački akt Izjava o osnivanju d.o.o. od 16.12.2009. g.).

Društvo uz Upravu ima tri ustrojstvene jedinice i to:  sektor financija, računovodstva i administracije,  uprava groblja i sektor održavanja. Održava sve gradske površine, javnu rasvjetu, parkirališta, trgove, te će shodno tome u periodu od pet godina nakon provedbe projekta vršiti održavanje ovog projekta. U financijskim planovima poduzeća planirana su sredstva za održavanje  komunalne infrastrukture.

**9. OSTVARIVANJE NETO PRIHODA**

*(Sukladno Članku 61. Uredbe (EU) br. 1303/2013)*

*Ako projekt ostvaruje neto prihod nakon dovršetka i prihvatljivi troškovi projekta prelaze 1.000.000,00 eura, prihvatljivi troškovi projekta unaprijed se smanjuju u referentnom razdoblju od 10 godina. Prihvatljivi troškovi projekta umanjuju se za utvrđeni diskontirani neto prihod.*

*Za izračun neto prihoda u referentnom razdoblju potrebno je popuniti Tablicu izračuna neto prihoda.*

*Predložak Tablice izračuna neto prihoda se preuzima sa stranice www.apprrr.hr – kartica “Zajednička poljoprivredna politika/PRRRH 2014. – 2020./Mjera 7/Podmjera 7.4/Vezani dokumenti/Predlošci i upute 7.4.1“.*

*Isti predložak Tablice izračuna neto prihoda može se otvoriti dvostrukim klikom na ovu ikonicu:*

****

*Popunjeni predložak Tablice kopira se u ovom poglavlju na sljedećoj stranici.*

|  |  |  |
| --- | --- | --- |
| **Ostvaruje li projekt neto prihod?** | **DA** | **NE** |

*(Zaokružiti odgovor koji je primjenjiv za projekt)*

*NAPOMENE:*

*Tablicu izračuna neto prihoda je potrebno popuniti neovisno o tome koliko iznose prihvatljivi troškovi projekta, a u Planu nabave/Tablici troškova i izračuna potpore prihvatljivi troškova će se umanjiti samo ako prelaze 1.000.000,00 eura u protuvrijednosti u kunama i ako projekt generira neto prihod.*

**Tablica izračuna neto prihoda**

*(kopirati popunjenu Tablicu izračuna neto prihoda)*

**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-A** **ILI S PLANOM RAZVOJA JEDINICE PODRUČNE (REGIONALNE) SAMOUPRAVE**

*(Navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske ili iz Plana razvoja jedinice područne (regionalne) samouprave, a iz kojih je vidljivo da je projekt u skladu sa* *strateškim razvojnim dokumentom JLS, lokalnom razvojnom strategijom (LRS) odabranog LAG-a ili Planom razvoja županije, obrazložiti usklađenost projekta s ciljem/prioritetom, navesti broj poglavlja/stranice u kojem/kojoj se navodi spomenuti cilj i prioritet; navesti gdje je strateški razvojni dokument/LRS/Plan razvoja županije objavljen - naziv i broj glasnika/link na mrežnu stranicu, navesti broj i datum akta temeljem kojeg je strateški razvojni dokument/Plan razvoja usvojen od strane predstavničkog tijela jedinice lokalne ili područne (regionalne) samouprave; navesti gdje je taj akt objavljen - naziv i broj glasnika/link na mrežnu stranicu*;*.)*

**Projekt je usklađen s**  Lokalnom razvojnom strategijom Lokalne akcijske grupe „Moslavina“ 2014-2020, što je vidljivo u točki 4. OPIS CILJEVA LRS TE INTEGRIRANOG I INOVATIVNOG KARAKTERA LRS UKLJUČUJUĆI JASNE I MJERLJIVE POKAZATELJE ZA IZLAZNE POKAZATELJE ILI REZULTATE, tematski cilj SC2 Razvoj revitalizacije i održivog korištenja razvojne resursne osnove s jačanjem CLLD pristupa lokalnom razvoju kroz mjeru M2.1.[[2]](#footnote-2) Link na mrežnu stranicu: https://search.yahoo.com/yhs/search;\_ylt=AwrEwFX8QolbW2MASksPxQt.;\_ylc=X1MDMjExNDcwMDU1OQRfcgMyBGZyA3locy1sdnMtYXdjBGdwcmlkA2dMSzg3MHdBVGQueFpib2pTNVJmMEEEbl9yc2x0AzAEbl9zdWdnAzQEb3JpZ2luA3NlYXJjaC55YWhvby5jb20EcG9zAzAEcHFzdHIDBHBxc3RybAMwBHFzdHJsAzU2BHF1ZXJ5A3N0cmF0ZWdpamElMjByYXp2b2phJTIwbGFnJTIwbW9zbGF2aW5hJTIwMjAxNCUyMC0lMjAyMDIwBHRfc3RtcAMxNTM1NzIyMzAy?p=strategija+razvoja+lag+moslavina+2014+-+2020&fr2=sb-top&hspart=lvs&hsimp=yhs-awc&type=lvs\_\_webcompa\_\_1\_0\_\_ya\_\_ch\_WCYID10041\_spdf\_opdfs\_all\_b\_merge\_180604\_\_yaff



U *Glavnom projektu* Otvorena tržnica u Posavskim bregima, MAPA 1: ARHITEKTURA dana je Izjava projektanta o usklađenosti projekta sa dokumentom prostornog uređenja, te odredbama posebnih zakona i drugih propisa.

**11. USKLAĐENOST PROJEKTA S PROSTORNIM PLANOM JEDINICE LOKALNE SAMOUPRAVE**

*(za projekte građenja za koje nije ishođena građevinska dozvola obrazložiti usklađenost projekta s prostornim planom JLS pozivajući se na odgovarajuće članke, stavke i točke tekstualnog dijela Prostornog plana JLS te na grafičke dijelove Prostornog plana, navesti naziv i stranice Prostornog plana JLS u kojima je dozvoljena provedba takvog zahvata u prostoru, navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom.*

Projekt je usklađen s Prostornim planom uređenja Grada Ivanić – Grada. „Prostorni plan uređenja Grada Ivanić – Grada, pročišćeni tekst, odredbe za provođenje, Stranica br. 74, Točka 3. Uvjeti smještaja građevina društvenih djelatnosti, 3.1. Uvjeti smještaja građevina društvenih djelatnosti u posebno razgraničenim zonama javne i društvene namjene“ Službeni glasnik Grada Ivanić – Grada br. 3 od 15. svibnja 2015. g. Pročišćeni tekstovi.

**12. IZJAVA KORISNIKA O JAVNOJ NAMJENI PROJEKTA TE DOSTUPNOSTI PREDMETA ULAGANJA POJEDINCIMA, LOKALNOM STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirano ulaganje nakon stavljanja u funkciju biti dostupno pojedincima, lokalnom stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

Ja, Javor Bojan Leš, dr.vet.med., kao odgovorna osoba na položaju Gradonačelnika Grada Ivanić-Grada, pod kaznenom i materijalnom odgovornošću dajem IZJAVU i obvezujem se da će Grad Ivanić – Grad kao korisnik podnositelj Zahtjeva za Podmjeru 7.4., Tip operacije 7.4.1. osigurati sve potrebne uvjete te da će planirano ulaganje biti dostupno lokalnom stanovništvu odnosno različitim interesnim skupinama, posebice stanovnicima naselja Posavski Bregi, lokalnim OPG-ovima te svim interesnim skupinama bez ikakve naknade ili naplate usluga. Predmetno ulaganje i svi rezultati proizašli iz projekta biti će namijenjeni javnoj upotrebi/korištenju i javno dostupni stanovništvu Posavskih Brega i područja Ivanić- Grada, prije svega lokalnim OPG proizvođačima voća i povrća, ali ostalima, javnim ustanovama i organizacijama, turističkim organizacijama, kulturnim institucijama, civilnim društvima, poduzetnicima (pravnim i fizičkim osobama) i posjetiteljima / turistima u svrhu povećanja kvalitete života, aktivacije poljoprivredne proizvodnje u ruralnim područjima. Infrastruktura će biti dostupna zainteresiranim korisnicima na otvorenoj, transparentnoj i ne diskriminirajućoj osnovi.

Datum: Potpis i pečat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. http://www.dzs.hr/Hrv/censuses/census2011/results/htm/H01\_01\_01/h01\_01\_01\_zup01\_1589.html [↑](#footnote-ref-1)
2. Lokalna razvojna strategija Lokalne akcijske grupe „Moslavina“ 2014-2020, travanj 2016., strana 33 [↑](#footnote-ref-2)